Το κύπελλο Μπρεάλ
Το **κύπελλο Μπρεάλ** είναι το ειδικό έπαθλο που απονεμήθηκε στον Σπύρο Λούη, τον νικητή του μαραθωνίου των πρώτων σύγχρονων Ολυμπιακών Αγώνων, που έγιναν στην Αθήνα το 1896.

Το κύπελλο έλαβε την ονομασία του από τον Γάλλο φιλόλογο και ελληνιστή Μισέλ Μπρεάλ (Michel Bréal, 1832 - 1915), ο οποίος ήταν ο εμπνευστής και δημιουργός του. Tο 1894, ο Μπρεάλ πρότεινε στο Διεθνές Αθλητικό Συνέδριο, που πραγματοποιήθηκε στη Σορβόννη του Παρισιού, την καθιέρωση του μαραθωνίου ως Ολυμπιακό αγώνισμα και την απονομή κυπέλλου στον νικητή.

Το κύπελλο είναι κατασκευασμένο από καθαρό άργυρο, έχει ύψος 15 εκατοστά και διάμετρο 7 εκατοστά. Το ανάγλυφο σκάλισμά του απεικονίζει την βαλτώδη περιοχή του Μαραθώνα (αποτελεί συμβολική αναφορά στην ομώνυμη μάχη), είναι σφραγισμένο με την κεφαλή της Αθηνάς και φέρει την επιγραφή στα ελληνικά: «ΟΛΥΜΠΙΑΚΟΙ ΑΓΩΝΕΣ, 1896, ΜΑΡΑΘΩΝΙΟΝ ΑΘΛΟΝ, ΕΔΩΚΕ ΜΙΧΑΗΛ ΜΠΡΕΑΛ». Την υπόλοιπη επιφάνεια του κυπέλλου στολίζουν πτηνά και υδρόβια φυτά, τα οποία είναι γνωστό ότι υπήρχαν στην αρχαιότητα στα έλη της πεδιάδας του Μαραθώνα. Με αυτή την αναφορά, ο Μπρεάλ θέλησε να δώσει μία συμβολική σημασία και να συνδέσει τους Αγώνες της αρχαιότητας με τους σύγχρονους.

Το ασημένιο κύπελλο απονεμήθηκε το 1896 στον Σπύρο Λούη, τον νικητή του μαραθώνιου αγώνα. Τα ίχνη του κυπέλλου είχαν χαθεί μέχρι το 1989, οπότε ερευνητές ανακάλυψαν ότι η κυριότητα του ανήκει στη νύφη του μαραθωνοδρόμου, Ευτυχία Λούη. Το 2012, ο συνονόματος εγγονός του Έλληνα Ολυμπιονίκη Σπύρου Λούη έδωσε το ασημένιο κύπελλο στον οίκο δημοπρασιών Κρίστις, για να πουληθεί τρεις μήνες πριν από την έναρξη των Ολυμπιακών Αγώνων του Λονδίνου σε δημοπρασία Ολυμπιακών Αναμνηστικών. Το κύπελλο επέστρεψε στην Ελλάδα στις 18 Απριλίου του 2012, μετά την αγορά του από το Ίδρυμα Σταύρος Νιάρχος.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κύπελλο Μπρεάλ** |

1. ↑  «ΚΥΠΕΛΛΟ ΣΠΥΡΟΥ ΛΟΥΗ». Αρχειοθετήθηκε από το πρωτότυπο στις 1 Απριλίου 2015. Ανακτήθηκε στις 12 Μαρτίου 2015.
2. 1 2 3  «Το κύπελλο Bréal τού Σπύρου Λούη και η ελληνική κληρονομιά των Ολυμπιακών Αγώνων» (PDF). Stavros Niarchos Foundation. 2012. Αρχειοθετήθηκε από το πρωτότυπο (PDF) στις 4 Μαρτίου 2016. Ανακτήθηκε στις 23 Ιουνίου 2014.
3. ↑  «Μουσείο Ακρόπολης». Αρχειοθετήθηκε από το πρωτότυπο στις 19 Μαρτίου 2015. Ανακτήθηκε στις 12 Μαρτίου 2015.
4. ↑  Το Ίδρυμα «Σταύρος Νιάρχος» αγόρασε το κύπελλο του Σπύρου Λούη.
5. ↑  Spyros Louis Silver Cup Travels to Olympic Museum in Lausanne.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Θερινοί Ολυμπιακοί Αγώνες 1896 |
| --- |
|  |
| 
* Χρονολόγιο Αγώνων
* Πίνακας μεταλλίων
* Κατάλογος νικητών
* Κύπελλο Μπρεάλ
 |
|  |
| Αθλήματα | 
* Αντισφαίριση
* Άρση βαρών
* Γυμναστική
* Κολύμβηση
* Ξιφασκία
* Πάλη
* Ποδηλασία
* Σκοποβολή
* Στίβος
 | Η αφίσα των Αγώνων |
|  |
| Συμμετέχουσες χώρες | 
* Αυστραλία
* Αυστρία
* Βουλγαρία
* Γαλλία
* Γερμανία
* Δανία
* Ελβετία
* Ελλάδα
* Η.Π.A.
* Ιταλία
* Μεγάλη Βρετανία
* Ουγγαρία
* Σουηδία
* Χιλή
* *Μικτή ομάδα*
 |
|  |
| Συμμετέχοντες αθλητες | 
* Αντισφαιριστές
* Αρσιβαρίστες
* Γυμναστικής
* Κολυμβητές
* Ξιφομάχοι
* Παλαιστές
* Ποδηλάτες
* Σκοπευτές
* Στίβου
 |
|  |
| Εγκαταστάσεις | 
* Ζάππειον Μέγαρο
* Λιμένας Ζέας
* Όμιλος Αντισφαίρισης Αθηνών
* Παναθηναϊκό Στάδιο
* Ποδηλατοδρόμιο Νέου Φαλήρου
* Σκοπευτήριο Καλλιθέας
 |
|  |
| Τελετές | 
* Έναρξης
* Λήξης
 |
|  |
| Πρόσωπα | 

|  |  |
| --- | --- |
| Αθλητές | 
* Χέρμαν Βάινγκερτνερ
* Βίγκο Γιένσεν
* Ρόμπερτ Γκάρετ
* Λάντσεστον Έλιοτ
* Τόμας Κέρτις
* Έλερι Κλαρκ
* Σπύρος Λούης
* Πολ Μασσόν
* Τόμας Μπερκ
* Τζον Μπόλαντ
* Τζον & Σάμνερ Πέιν
* Άντολφ Σμαλ
* Καρλ Σούμαν
* Λουδοβίκος Σούτερ
* Έντγουϊν Φλακ
* Άλφρεντ Φλάτοβ
* Άλφρεντ Χάγιος
 |
|  |
| Άλλοι | 
* Γεώργιος Α΄
* Γεώργιος Αβέρωφ
* Δημήτριος Βικέλας
* Ευάγγελος Ζάππας
* Κωνσταντίνος Ζάππας
* Πιερ ντε Κουμπερτέν
* Σταμάτα Ρεβίθη
 |

 |

 |